مارس پلانئتیندهکی فعالیتینه داوام ائدن کوریوسیتی (جوریوسیتی) کشف ماشینینین چکدیی ادعا ائدیلهن فوتولار موباهیسهیه سبب اولوب.
موساوات. جوم خبر وئریر کی، گئتدیی هر بوجاغی دونیا ایله پایلاشان نقلیات واسطهسیندن یاییلان سون شکیللر یادپلانئتلیلرین وارلیغی ایله باغلی سیرلی معلوماتلاری سانکی بیر داها تصدیق ائدیر. شکیللرین بعضیلرینده سومویو خاتیرلادان گؤرونتولرین اولماسی مارس آراشدیرماچیلاری طرفیندن بیر داها موذاکیره اولوندو.
سؤزوگئدن فوتوار ناسا واسطهسیله پایلاشیلیر. عالیملری ان چوخ هیهجانلاندیران گؤرونتو ایسه یانچاق سومویو»نو خاتیلادان بیر سوموک گؤرونتوسو اولوب. مارتیان آرجهائولوگی (مارس آرکئولوژیستلئری) آدلی بیر قروپ طرفیندن ویدئو اولاراق یاییملانان بو گؤرونتولرین دونیا خاریجیندهکی بیر حیاتا عایید اولا بیلجیی ادعا ائدیلیر.
اینگیلترهنین «دایلی مایل» قزئتینین خبرینه گؤره، دونیا خاریجیندهکی حیاتلا باغلی آراشدیرما آپاران قروپ بو شکیللرین آردینجا مارسلا باغلی آراشدیرمالارینین دا سرعتینی آرتیریب.
۲ مئتره قدر اوزانان روبوت قوللاری، ۲.۷ مئترلیک گئنیشلیگی و ۲.۱ مئترلیک هوندورلویه صاحب جوریوسیتی، داها اؤنجه ده مارسدان پایلاشدیغی بعضی گؤرونتولرله یئنی علمی آراشدیرمالارین باشلاماسینا سبب اولموشدو.
azb_Arab azb_Arab azb_Arab azb_Arab azb_Arab